35a Marxa Popular de Cardona
Aquest diumenge celebrarem la 35a Marxa Popular de Cardona i us agrairíem que féssiu extensiu aquest correu a les vostres afiliades i afiliats.
El recorregut és d'uns 16 km aproximadament. Les inscripcions es faran el mateix dia de la marxa de 06.30 a 07.30 a un preu únic de 10€.
La sortida és a les 07.30 des de la plaça del Vall, abans però, hi haurà xocolata desfeta i coca.
Farem tres controls, en el primer hi haurà aigua, en el segon hi donarem l'esmorzar, entrepà de botifarra, fruita, refrescs, cervesa, vi, aigua, cafè, cigaló, cacau... en el tercer donarem aigua i el ja tradicional meló i síndria, i a l'arribada us donarem el record de la marxa, que enguany serà una samarreta, refrescs i també hi haurà una aixeta de cervesa fresca. També hem de dir que en els controls no hi haurà gots de plàstic, us l'heu de portar de casa.
Descarrega el Tríptic (en PDF)
Centre Excta. de Cardona
Butlletí Maleïda 1882
Ajuda'ns a fer possible la pel·lícula sobre Verdaguer!
L'estiu de 1882, Jacint Verdaguer emprèn una aventura extraordinària pel Pirineu català per escriure un dels seus millors poemes: Canigó. El poeta va recórrer a peu les valls, pobles i muntanyes per recollir vivències, llegendes, tradicions i mots en un quadern de viatge que avui es conserva a la Biblioteca Nacional de Catalunya.
Sota el títol Maleïda 1882, FilmeXplora produccions es planteja el 2016 portar a la gran pantalla aquest fascinant episodi històric, tot explicant el com i el què de l’aventura de Verdaguer que el portaria a planificar la primera expedició catalana a l’Aneto.
I és que Jacint Verdaguer, més enllà del seu vessant literari, també fou un muntanyenc i aventurer de primer ordre, un veritable pioner del Pirineu català que fins i tot es va veure obligat, a amagar part d’aquestes vivències entre versos i poemes.
Alhora, retrobarem itineraris perduts que ens permetran conèixer millor la cultura, la història i la geografia de les nostres contrades pirinenques, on el cim de la Maleïda, al segle XIX a casa nostra, era reconegut popularment com la muntanya més alta de Catalunya.
La força poderosa de la història empeny l’equip de FilmeXplora el mateix 2016 a emprendre el projecte amb la col∙laboració de la Fundació Jacint Verdaguer, el suport d’ajuntaments i institucions i les aportacions econòmiques de persones properes i entusiastes.
S'ha rodat la primera part de la pel·lícula (vegeu tràiler). Aquest estiu es torna al Pirineu per gravar la segona. Però perquè la pel·lícula pugui veure la llum amb el rigor i el valor cinematogràfic i divulgatiu que ens exigim, necessitem d’un nou esforç econòmic.
DONACIONS PEL PROJECTE DOCUMENTAL
9è Concurs de ressenyes de muntanya de la SEFM
Des de l'any 2009 es porta a terme el Concurs de ressenyes de muntanya amb la finalitat de promoure l’excursionisme i els esports de muntanya i fomentar el coneixement del territori i els seus punts d’interès, proposant nous itineraris i reptes a persones que s’inicien en aquests àmbits o per aquelles que hi tenen ja una llarga trajectòria.
Enguany, el 21 d'octubre és l'últim dia per entregar les ressenyes per participar-hi.
Descarrega el fulletó (en PDF)
Estades de joves a Llauset: Juliol 2017
Més detalls: https://www.feec.cat/noticia/inscriu-te-a-les-estades-pirineus-a-la-vall-de-llauset/